****

СТОЛИЧНА ОБЩИНА

София 1000, ул. „Московска“ № 33, [www.sofia.bg](http://www.sofia.bg)

ЧРЕЗ

КМЕТ НА РАЙОН

ДО

ДИРЕКТОР НА УЧИЛИЩЕ

Относно**:** *Обявяване на процедура по кандидатстване за еднократна стипендия за високи постижения в областта на спорта* *по повод 17 май - Ден на Българския спорт*

УВАЖАЕМИ ГОСПОДИН/ГОСПОЖО КМЕТ,

Столична община традиционно подкрепя развитието на младите таланти в областта на спорта чрез предоставяне на еднократна стипендия, поощряваща ученици и младежи за призови класирания на престижни спортни форуми и първенства.

Повече от 10 години местната власт предоставя стипендии и награди за завоювани спортни отличия от ученици от столични училища, младежи и атлети с ментални и физически увреждания, класирани на призови места в олимпийски и неолимпийски спортове, на Световни, Европейски и Балкански първенства, Световни и Европейски купи и международни турнири, Паралимпийски игри, Световни летни и зимни игри на Спешъл Олимпикс.

През 2024 г. с Решение № 674 от 19.12.2024 г. от Столичен общински съвет са утвърдени изменени Правила за предоставяне на еднократна стипендия по повод 17 май – Ден на Българския спорт. Документът предоставя допълнителна възможност за номинации чрез разширен обхват на категории за кандидатстване и нови финансови параметри.

В изпълнение на Правилата, Ви уведомявам за обявена процедура по набиране на номинации за 2025 г., като прилагам на Вашето внимание подробна информация.

Моля за Вашето съдействие, относно информиране на директорите на образователните институции (общински, държавни и частни училища) за възможността за кандидатстване, за предоставяне на еднократна стипендия за високи постижения в областта на спорта.

УВАЖАЕМИ ГОСПОДИН/ ГОСПОЖО ДИРЕКТОР,

Уведомявам Ви, че право да получат стипендия имат ученици от общински, държавни и частни училища на територията на Столична община от 1 до 12 клас, класирани на призови места в олимпийски или неолимпийски спортове на международни първенства **през 2024 г.,** както и атлети, ученици и младежи с увреждания, съгласно посочени категории в Правилата.

Моля за Вашето съдействие и информиране на родители, учители и ученици чрез достъпни онлайн училищни платформи, за обявената процедура по набиране на предложения за номинации.

Срокът за регистрация на документите в деловодната система на Столична община, ул. „Московска“ № 33, е от **04 март /вторник/** до  **4 април 2025 г. /петък/.**

 Информация за Правилата, реда и условията за номиниране на кандидати за стипендия, необходими документи, заявление и Процедура е публикувана на официалния електронен портал на Столична община, рубрика – Спорт и младежки дейности, секция – Награди, стипендия, отличия–линк: <https://www.sofia.bg/en/scholarships-achievements-sport>.

За контакт:

Теодора Филева, главен експерт в отдел „Спорт“ – сл. телефон 02/946 11 18;

мобилен тел. 0884 322 642, e-mail: tfileva@sofia.bg

Методи Здравков, главен специалист в отдел „Спорт“ – сл. телефон 02/946 14 12;

мобилен тел. 0882 652 947, e-mail: metodi.zdravkov@sofia.bg

С уважение,

*Съгласували чрез АИССО,*

*Десислава Темелкова, директор на дирекция „Спорт и младежки дейности“*

*Любомира Радоева, началник отдел „Спорт“ , дирекция „Спорт и младежки дейности“*

*Изготвили чрез АИССО,*

*Теодора Филева, главен експерт в отдел „Спорт“*

*Методи Здравков, главен специалист в отдел „Спорт“*